open-index/open-wikipedia-markdown huggingface dataset:
Kyivstar GSM

**Kyivstar GSM** er et teleselskap i Ukraina som ble grunnlagt i 1994, og er et av landets største selskaper. Det er 56,5 % eid av norske Telenor, mens minoritetsaksjonær er russiske Altimo (Alfagruppen) som eier 43,5 %. Selskapet er landets nest største teleselskap og mobiloperatør med 23 millioner kunder. Kyivstar tilbyr  mobiltelefoni, internett-adgang gjennom 2G-mobilnett, og data- og internettjenester gjennom leid kapasitet i lokale 3G-nett.

Det er i alt fem mobiloperatører (nettoperatører) i Ukraina. I mobilmarkedet har Telenor en markedsandel på 42,2 %, mot hovedkonkurrenten UMC sin andel på 32,5 % i 2008. Omsetningen samme år var 13,9 mrd kroner, som gjør det til det nest største selskapet i Telenorkonsernet og det største utenfor Norge. Kyivstar har om lag 7.500 ansatte.

Kyivstarhar hovedkvarter i Kyiv, og gjennom sitt eierskap er Telenor en av de største utenlandske investorene i Ukrsina. Administrerende direktør er Igor Lytovchenko.

*For en oversikt over Alfagruppens strid med Telenor om strategiene for VimpelCom og Kyivstar, se: [[Alfagruppen]].*

## Referanser


## Eksterne lenker
*
Lucy Hawking

**Lucy Hawking** (født 2. november 1970) er en britisk journalist og forfatter. Hun er datter av den avdøde teoretiske fysikeren Stephen Hawking og forfatteren Jane Wilde Hawking (født Wilde). Hun bor i London.

## Utdannelse og karriere
Hawking studerte fransk og russisk ved Universitetet i Oxford og begynte deretter å arbeide som journalist. Hun har også arbeidet som radiojournalist.

Hawking har skrevet to romaner: *Jaded* (2004) og *Run for Your Life* (2005) (også utgitt som *The Accidental Marathon*).

Hawking ga i 2007 ut *Georgs hemmelige nøkkel til universet* (engelsk: *George’s Secret Key to the Universe*), en eventyrfortelling om en liten gutt (Georg/George) som finner ut en måte å smette inn i en datamaskingenerert portal og reise rundt i solsystemet. Fortellingen er skrevet sammen med hennes far, Stephen Hawking og hans tidligere Ph.D.-student Christophe Galfard. *Georgs hemmelige nøkkel* har blitt oversatt til 38 språk og utgitt i 43 land. Den er første bind i en serie som per 2018 omfattet fire bøker.

Hawking deltok i april 2008 i NASAs 50-årsjubileum hvor hun holdt foredrag om barn og vitenskapelig utdannelse. Det var basert på hennes erfaringer fra foredragsturne rundt om i verden med *Georgs hemmelige nøkkel* hvor hun foreleste for barn om fysikk og astronomi. Foredraget fremhevet behovet for å få barn interessert i vitenskap i ung alder. Hawking mottok Sapio-prisen i Roma i oktober 2008 for popularisering av vitenskap. Hun er visepresident i National Star College, en stiftelse som gir støtte og utdannelse til unge mennesker som har flere og komplekse handikap.

Lucy Hawking var gift med Alex Mackenzie Smith. Paret ble skilt i 2004.

## Bibliografi
* *Jaded* (2005), roman
* *Run for Your Life* (2006), roman
* *George's Secret Key to the Universe* (2007)

### Barnebøker
I samarbeid med Stephen Hawking:
* *George's Secret Key to the Universe* (2007), på norsk som *Georgs hemmelige nøkkel*
* *George and the Cosmic Treasure Hunt* (2009), på norsk som *Georgs kosmiske skattejakt*

## Referanser


## Eksterne lenker
* 
* «Stephen Hawking's daughter on how 'a black hole swallowed our family'», artikkel ved Kathryn Knight, *DailyMail* 31. juli 2011
Ingrid Forthun

**Ingrid Forthun** (født 4. juni 1963) er en norsk regissør, musiker, pedagog og coach. Forthun var teatersjef ved Kilden Teater, Kilden teater- og konserthus i åremålsstilling fra 2009 til 2014. Hun har siden 2020 virket som prosjektleder for utviklingen av IBSEN Museum & Teater i Oslo. Forthun er foredragsholder innen fagfeltene regi, skuespillerteknikk, dramaturgi, lederskap, samt emner knyttet til kreativitet og skapende prosesser. 

Ingrid Forthun er utdannet regissør fra Statens Teaterhøyskole fra 1995 til 1998 og har hovedfag i musikk og grunnfag i Medier og kommunikasjon fra Universitetet i Oslo. Hun er pedagogutdannet fra Elverum Lærerhøgskole.    

Som regissør har hun skapt  forestillinger ved blant annet Nationaltheatret, Det Norske Teatret, Den Nationale Scene, Rogaland Teater, Hålogaland Teater, Den Norske Opera og Ballett, Agder Teater/Kilden Teater, Kilden Opera, Operaen i Kristiansund, Teater Ibsen, Hedmark Teater og NRK Radioteatret. I 2009 ble hun tildelt NRK Radioteaterets ærespris «Blå fugl»  og har også vunnet flere internasjonale hørespillpriser. 

Forthun har vært tilknyttet Kunsthøgskolen i Oslo/Statens Teaterhøgskole, Universitetet i Agder avd. Drama, Norges Musikkhøgskole, Barrath Dues Musikkinstitutt og Institutt for musikkvitenskap, UiO som pedagog (førsteamanuensis). Hun var i perioden 2005-2010 kunstnerisk leder for Norsk Kulturskoleråds prosjekt «KOM»/Kreativt oppvekstmiljø. Forøvrig har hun virket som journalist, komponist og som vokalist i Chateau Neuf Spelemannslag. 

## Referanser

 


## Eksterne lenker
* 
*
Nagorno-Karabakh-krigen

**Nagorno-Karabakh-krigen** var en krig som fant sted fra 1988 til 1994 i den lille enklaven Nagorno-Karabakh i det sørvestlige Aserbajdsjan. Konfliktens parter var etniske armenere i Nagorno-Karabakh, støttet av Armenia, og Aserbajdsjan, støttet av mujahedin fra Tsjetsjenia og Afghanistan. I 1988 erklærte det nylig opprettede parlamentet i enklaven at den ønsket å slutte seg til Armenia. Avgjørelsen ble boikottet og fordømt av den aserbajdsjanske befolkningen i enklaven, og en folkeavstemning ble avholdt hvor majoriteten stemte for selvstendighet. Dette førte til økte voldshandlinger mellom de etniske gruppene, hvor begge sider anklaget den andre for å drive med etnisk rensning.

Da Aserbajdsjan erklærte seg selvstendig fra Sovjetunionen, erklærte landet at Nagorno-Karabakh ikke skulle få beholde den selvstyremyndigheten de hadde hatt under sovjetisk styre. Dette førte til krigsutbruddet vinteren 1991. Våren 1992 okkuperte Armenia den såkalte Lachin-korridoren, landområdet som ligger mellom Nagorno-Karabakh og Armenia. Aserbajdsjan benyttet seg av menneskelige bølger, og hadde forholdsvis store menneskelige tap. Menn helt ned i 16-årsalderen, fullstendig uten militær erfaring, ble innkalt til militær tjeneste. Internasjonale initiativer mislyktes i å løse konflikten på en måte som begge parter kunne godta. Våren 1993 gjennomførte Armenia et angrep på Naxcivan, noe som førte til at Tyrkia truet med å intervenere. Russland stilte derfor opp styrker langs Armenias grense til Tyrkia, og sørget på den måten for at Tyrkia ikke gikk inn i krigen. Da armenske styrker erobret landområder langs den offisielle grensen mellom Aserbajdsjan og Iran, gjennomførte Iran en advarende mobilisering. Til tross for potensiell risiko, eskalerte krigen aldri til å bli en storstilt regional konflikt, og ingen land intervenerte på vegne av noen av partene mot den andre. I slutten av 1994 kontrollerte armenerne nesten hele enklaven og 9 prosent av ytterlig aserbajdsjansk territorium. Mot slutten av krigen ble det gjort opprør i Aserbajdsjan mot president Abülfaz Elçibay, og tropper ble fjernet fra frontlinjen for å delta i kampene. Ofte førte dette til at armenerne kunne erobre hele byer uten å avløse et eneste skudd. Den aserbajdsjanske presidenten ble til slutt styrtet, og det nye regimet gikk med på å forhandle om en våpenhvile.

Så mange som  armenere fra Aserbajdsjan og  aserbajdsjanere fra Armenia og Karabakh ble forflyttet som et resultat av krigen. Russland fremforhandlet en våpenhvile i mai 1994, og siden da har det pågått stadige fredsforhandlinger som ikke har lyktes. Aserbajdsjanske trusler om å gjenerobre enklaven, samt trefninger langs fronten, har bidratt til å gjøre konflikten til et potensielt risikofelt for en regional konflikt.

Høsten 2020 oppstod det en ny krig der Aserbajdsjan i løpet av et par måneder klare å gjenvinne de erobrede områdene som ble okkupert av Armenia under forrige krig.

## Referanser


## Eksterne lenker
*
Asecs

**Asecs**, til 26. oktober 2017 **A6 center**, er et stort kjøpesenter i Jönköping, åpnet 2. april 1987. Seneret har 78 butikker. Frem til 1985 ble lokalene brukt av en militæravdeling ved navn A6. I 1999 ble den første John Bauergymnaset etablert i dette senteret.
Lingbao

**Lingbao** (kinesisk: 灵宝; pinyin: *Língbǎo*) er et byfylke i provinsen Henan i Folkerepublikken Kina. Det ligger under byprefekturet  Sanmenxia.

Befolkningen var på  innbyggere i 1999.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* Lokalregjeringens offisielle hjemmesider
Yumen

**Yumen** (kinesisk: 玉门; pinyin: *Yùmén*) er et byfylke i provinsen Gansu i Folkerepublikken Kina. Det ligger under byprefekturet  Jiuquan. Det er i vestre ytterende av Den kinesiske mur.

Befolkningen var på  innbyggere i 1999.

## Kulturminner
Huoshaogou-funnstedet (*Huoshaogou yizhi*) fra tidlig kinesisk bronsealder ble i 2006 oppført på Folkerepublikken Kinas liste over kulturminner.

## Jordskjelv
Kommunen Changma var i 1932 episenter for et stort jordskjelv.

## Administrative enheter
Yumen består av et forvaltningsutvalg, fire storkommuner og syv kommuner – hvorav en nasjonalitetskommune:

* Forvaltningsutvalget for gamlebyen 老市区管理委员会

* Storkommunen Yumendong 玉门东镇
* Storkommunen Yumen 玉门镇
* Storkommunen Chijin 赤金镇
* Storkommunen Huahai 花海镇

* Kommunen Xiaxihao 下西号乡
* Kommunen Huangjia 黄闸湾乡
* Kommunen Liuhe 柳河乡
* Kommunen Changma 昌马乡
* Kommunen Qingquan 清泉乡
* Nasjonalitetskommunen Xiaojinwan for dongxiangfolket 小金湾东乡族乡
* Kommunen Liuhu 柳湖乡

## Referanser


## Eksterne lenker
Lokalregjeringens offisielle hjemmesider
Impending Doom

**Impending Doom** er en amerikansk kristen/death metalgruppe fra Riverside i California. Gruppa har gitt ut fem album og består av medlemmene Brook Reeves, Manny Contreras, Eric Correa, David Sittig og Brandon Trahan.

## Bandmedlemmer

### Nåværende medlemmer

* Brook Reeves – vokal
* Manny Contreras – gitar
* Cory Johnson – gitar 
* David Sittig – bass
* Chad Blackwell – trommer

### Tidligere medlemmer

* Greg Pewthers – gitar  
* Chris Forno – gitar
* Isaac Bueno – trommer
* Jon – bass
* Andy Hegg – trommer (spiller på Nailed. Dead. Risen.)

### Turnemedlemmer
* Rodney – trommer

## Diskografi
* *The Sin and Doom of Godless Men* (2005, EP)
* *[[Nailed. Dead. Risen.]]* (2007)
* *[[The Serpent Servant]]* (2009)
* *[[There Will Be Violence]]* (2010)
* *[[Baptized in Filth]]* (2012)
* *[[Death Will Reign]]* (2013)

## Referanser


## Eksterne lenker
* 
*
Minus Maja

**Minus Maja** var et pop- og viseband med opprinnelse fra studentmiljøet i Tromsø. Bandet spilte selvkomponert musikk og sang på nordnorsk, ofte med tekster av kjente diktere. Bandet ble etablert høsten 1993 med navnet Gutta fra Veita, og da de kort tid etter fikk et kvinnelig medlem ble navnet endret til Maja og gutta. Maja og gutta hadde medlemmene , Svein Are Skjeldnes, Ilan Vilander, Tor Henrik Buljo og Maja Andersen.
Høsten 1995 forlot Maja Andersen Tromsø, og bandet fikk navnet Minus Maja.

Minus Majas låtskriver og frontfigur, Jon-Erik Eriksen, er den eneste av bandmedlemmene som har vært med fra starten. I januar 1997 ga Minus Maja - bestående av Eriksen (vokal og gitar), Erik Askeland Mosli (piano og synth) og Amund Sjølie Sveen (trommer) - ut sin egenfinansierte debut-CD *Kor e veien*, med fire sanger. Med på utgivelsen var i også Fredrik Heggelund (cello) og Ole Harald Nordheim (fiolin).

I mars 1998 ga bandet ut sin andre CD, *Minus Maja*, som også var egenfinansiert og selvutgitt. CD-en ble spilt inn på NRK Troms' studio med hjelp av lydmannen Tor Henrik Buljo. På utgivelsen hadde bandet i tillegg Sigstein Steien på gitar som medlem.

I 1999 hadde bandet sin første konsert utenfor Nord-Norge, da de opptrådte på «Bolgstock» i Kristiansund, og senere samme år spilte de åpningskonserten på Sjonstock i Rana. I november 2001 kom bandet med sin siste utgivelse, *Desember*, som ble produsert av Øyvind Ryan og innspilt på Brygga studio i Trondheim. *[[Nordlandsposten]]* omtalte låten «Hudlaus» som årets beste med norsk tekst. Minus Maja fortsatte med lokale spillejobber frem mot slutten av 2004. Ifølge avisen *[[Nordlys (avis)|Nordlys]]* var Minus Maja ett av Tromsøs lengsteksisterende popband.

## Utgivelser
* 2001: *Desember* (CD, Yellow Snow)
* 2001: *Hudlaus* (CD-singel)
* 1999: *Minus Maja* (CD, egen label)
* 1997: *Kor e veien* (EP, egen label)

## Referanser


## Eksterne lenker
*
Musikknedlastning

**Musikknedlastning** er å laste ned en musikkfil fra en datamaskin på Internett eller en webside til en brukers lokale datamaskin. Dette termet omfatter både lovlig nedlastning og nedlastning av opphavsbeskyttet materiale uten tillatelse eller betaling.

Populære eksempler av musikkbutikker på nettet som selger digitale singler og album er iTunes, Napster og nimbit. Betalte nedlastninger blir noen ganger kodet med digital rettighetsadministrasjon som begrenser kopiering av musikken, eller hvilke spillere de kan spilles på.

Digitalt musikksalg genererer nå rundt 13 billioner Kroner i omsetning, med lydsport tilgjengelig gjennom over 500 tjenester i 40 land, og representerer rundt 10 % av det totale globale musikkmarkedet. På verdensbasis ble rundt fem billioner sanger – tilsvarende rundt 38&nbsp;000 år med musikk – byttet på peer-to-peer nettsteder, mens 509 millioner spor ble kjøpt på nettet.

## Musikknedlastninger tilbudt av artister
Noen artister tillater deres sanger å bli lastet ned fra deres nettsted, ofte som en lavkvalitets eller avkortet prøvesmak. Andre har integrerte løsninger i sine nettsteder som muliggjør kjøp av deres singler eller album, som sett på Metallicas hjemmeside.

Andre musikkartister, slik som Nine Inch Nails, har tilbudt deres musikk til lytterne gratis, noen ganger i konflikt med plateselskapene deres. I 2005 slapp Nine Inch Nails albumet *[[With Teeth]]* på deres Myspace side før det ble utgitt i platebutikkene.

## Se også

* Digital nedlastning
Harald Heide

**Harald Heide** (født 8. mars 1876 i Fredrikstad, død 27. januar 1956 i Bergen) var en norsk fiolinist, dirigent og komponist.

Heide var sønn til fiolinbygger Johan Albert Heide (1847–1925) og studerte musikkteori og fiolinspill ved Musikkonservatoriet i Kristiania 1891-1896 og siden fiolin i Berlin for Florian Zajic. Han var lærer ved Bergen musikkskole 1898-1899 og førstefiolinist i Nationaltheatrets orkester 1899-1903. Deretter studerte han for C. Thomson i London 1903-1904 og turnerte som konsertfiolinist i England og USA. I 1907 ble kan kapellmester ved Den Nationale Scene i Bergen og hadde denne stillingen 1907-1919 og igjen 1925-1926.

Heides viktigste innsats i Bergen var imidlertid som kapellmester ved  Musikselskabet Harmoniens orkester fra 1908 og i 40 år frem til 1948. Orkesteret fikk under Heides ledelse et utøket program, fra 6-8 konserter pr. år til over 80 og ble også  bedre bemannet med musikere til alle symfoniorkesterets stemmer. Heide var gjestedirigent i Helsingfors 1924, i Göteborg 1928 og i Stockholm 1931. I sin tid ved Harmoniens orkester skal han ha fremført mer enn 6000 verker fordelt på 455 komponister.

Heides komposisjoner for orkester, bl.a. en *Symphonie romantique* var stilmessig påvirket av Johan Halvorsen.

Harald Heide var fra 1929 gift med sangeren Henriette Strindberg, født Nielsen (1894-1964), som etter debuten 1918 medvirket i operaer og operetter i Oslo og Bergen og også som konsertsanger i disse byene samt i London. Hun var senere lærer ved Bergen musikkonservatorium.
                                                                                         
Harald Heide var bror til skuespilleren Signe Heide Steen (1881-1959) som var mor til sangeren Randi Heide Steen (1909-1990) og til skuespillerne Harald Heide Steen (1911-1980) og Kari Diesen (1914-1987).

## Utmerkelser
* St. Olavs Orden, ridder av første klasse 1945

## Referanser
Walter Winterbottom

**Walter Winterbottom** (født 31. mars 1913 i Oldham, død 16. februar 2002) var en engelsk fotballspiller og trener. Han var s landslagssjef fra 1947 til 1963 og ledet laget gjennom fire VM-sluttspill.

Han spilte 26 kamper for Manchester United mellom 1936 og 1938. I mai 1947 ble han oppnevnt til Englands første landslagssjef. Hans første kamp var i september samme år, hvor England slo  7&ndash;2.

Han ble i 1963 utnevnt til offiser av Order of the British Empire (OBE) og ble i 1972 forfremmet til kommandør (CBE). I 1978 ble han slått til ridder.

Walter Winterbottom døde 16. januar 2002, 89 år gammel. Han ble i 2005 med i English Football Hall of Fame.

## Referanser


## Eksterne lenker
*
San Rafael (Guatuso)

**San Rafael** er en by og administrasjonssentrum i kantonen Guatuso i provinsen Alajuela i Costa Rica. Distriktet San Rafael har et areal på 304,1 km² og et innbyggertall på 7&nbsp;1941 (2003). Den fikk bystatus 4. mai 1970.

Byen har butikker, banker, en bensinstasjon, medisinsk klinikk, apotek, noen få restauranter og overnattingsmuligheter.
Nicoyahalvøya

**Nicoyahalvøya** (spansk: *Península de Nicoya*) er ei halvøy på Costa Ricas Stillehavskyst. Den nordlige delen tilhører provinsen Guanacaste, mens den sørlige delen tilhører Puntarenas. Nicoyahalvøya er kjent for mange strender og er et populært turistmål. Halvøyas knutepunkt er byen Nicoya, men også Sámara, Montezuma, Tamarindo og flere titalls andre strandsteder er populære turistmål.

Nicoyahalvøya er et av de områdene i verden med høyest forventa levealder, og regnes som en «blå sone».

## Referanser
Emu Heights (New South Wales)

**Emu Heights** er en bydel i Sydney, i delstaten New South Wales i Australia. Emu Heights er lokalisert 58 kilometer vest for Sydney sentrum, i kommunen City of Penrith.

Bydelen ligger ved foten av Blue Mountains og er blant de ytterste bydelene rundt Sydney. Bydelenes grenser går i øst ved Nepean River og i vest ved grensen til Blue Mountains local government area. 

## Historie
Emu Heights ble etablert av George Innes, en fri nybygger fra Bathurst som kjøpte 400 acre i 1831, nært McCann's Island og gav det navnet Emu Heights. Navnet «Emu Heights» ble likevel ikke tilegnet området offisielt før tidlig 1976.

## Skoler
Emu Heights Public School ble etablert i 1972. Skolen hadde da bare 80 elever og tre lærere, men har nå over 300 elever innrullert.

## Parkområder
Clissold Park huser mange forskjellige arter av australske planter og vekster, og har også baner for basketball, netball og lekeområder for barn. En bekk som renner ned fra høydene lenger oppe har tidligere oversvømt hele parken og nordover langs Wedmore Road i kraftig stormvær men bekken har siden blitt flyttet østover av eiendomsutviklere i 1980-årene til en overflodskanal brukt av gårdbrukere.

Et større ikke-navngitt parkområde finnes også i den nordligste delen av Emu Heights, mellom bebyggelsen og elven Nepean River, som gir god tilgang til elvebredden. Idrettsanlegg og golf fasiliteter har blitt foreslått opprettet her. Fiske og padling i kano er populært, siden denne delen av elven ikke brukes av motorbåter. Den delen av elven som kan nås fra Emu Heights huser et stort mangfold av lokale og trekkende ender. På tidlig 1960 tallet kunne man fremdeles finne det australske egg-leggende pattedyret nebbdyr, men dyret har siden forsvunnet fra området.

## Befolkning
Ifølge folketellingen i 2001 hadde Emu Heights 3321 innbyggere og en befolkningstetthet på 9.63 hektar.

## Referanser


## Eksterne lenker
Dealey-klassen

**Dealey-klassen** var en klasse av jagere. De var de første eskorteskip bygget for United States Navy etter andre verdenskrig. De var i amerikansk tjeneste fram til 1973, da de ble erstattet av Knox-klassen. USS «Dealy» (DE-1006) og USS «Hartley» (DE-1029) ble solgt til henholdsvis Uruguay og Colombia. De norske fregattene i Oslo-klassen var basert på denne klassen.
Leonay (New South Wales)

**Leonay** er en bydel i Sydney, i delstaten New South Wales i Australia. Leonay ligger 58 kilometer vest for Sydney sentrum, i kommunen City of Penrith og er en del av Greater Western Sydney regionen.

Leonay ligger på vestbreddeen av Nepean River, ved foten av Blue Mountains. Bydelen er avgrenset av M4 Motorway, Western railway line, og Nepean River. En av Leonays beste aspekter er golfbanen som snor seg gjennom bydelen.

## Historie
I området lå engang vingården til Leo Buring, og bydelen er oppkalt etter Leo og hans kone Nay. Vingården har blitt erstattet av arkitekttegnede hjem som kler åsen som stiger mot Blue Mountains.

## Aboriginerkultur
Før europeisk bosetting var det som nå er Leonay hjemsted til Mulgoa folket som snakket Darug språket. De levde som jægere og samlere styrt av tradisjonelle lover med utspring i Drømmetiden. Hjemmene deres var barkhytter kalt 'gunyahs'. De jaktet kenguru og emu, og samlet yam, bær og andre lokale planter.

## Europeisk bosetting
De første britiske utforskerne som man vet besøkte Leonay var Jamison, Johnston, Wentworth og Jones i 1818 som navnga Glenbrook Creek hvor denne møter Nepean River i det som nå er Leonay. I mange år var Leonay ansett som en del av nabobydelen Emu Plains, først som en del av Sir Francis Fordes Edinglassie Estate og sidne som en del av Leo Burings vingård, Leonay. Etter Burings død i 1961, ble vingården lagt ned og mesteparten av tomten solgt til eiendomsutviklere. De første husene ble bygget i 1965 og i 1974 ble navnet offisielt endret til Leonay.

## Transport
Den nærmeste jernbanestasjonen er Lapstone på Western Line av Cityrail nettverket mens Blue Mountains Bus Company knyter sammen Leonay med Penrith. Leonay Parade er hovedgaten inn til bydelen og fører til både Emu Plains og M4 Western Motorway, som igjen gir rask tilgang til resten av Sydney og Blue Mountains.

## Utdanning
Leonay Public School er den eneste skolen i bydelen. Nærmeste ungdoms- og videregående skole er Nepean High School i Emu Plains.

## Befolkning
### Demografi
Ved folketellingen i 2006 var antall innbyggere 2414. Mesteparten av innbyggerne var født i Australia (77 %), med England (7 %), Tyskland (1,4 %) og New Zealand (1,4 %) på de neste plassene. Typisk for tiden da bydelen ble utviklet finnes ingen leiligheter eller terrasseleiligheter i området og alle de 836 bygningene er separate hus. Median inntekten ($663 per uke) var merkbart høyere enn det nasjonale snittet ($466).

### Kjente innbyggere
* Leo Buring (1876–1961), Australsk vinprodusent
* Sir Francis Forbes (1784–1841), Chief Justice of New South Wales, som bygget huset Edinglassie i Emu Plains

## Styresett
På kommunenivå er Leonay en del av City of Penrith, representert av Jim Aitken, Mark Davies, Karen McKeown, Susan Page og Gary Rumble. Den nåværende ordføreren er Pat Sheehy. På delstatsnivå er Leonay en del av Electoral district of Penrith, representert av Labor partiets Karyn Paluzzano. Føderalt er det en del av Division of Lindsay, representert av Labor partiets David Bradbury.

## Referanser


## Eksterne lenker
* Penrith Local Suburb Profiles
Litteraturåret 1921

**Litteraturåret 1921** er en oversikt over utgivelser, hendelser, fødte og avdøde personer med tilknytning til litteratur i 1921.

## Prisvinnere
*De Nios Stora Pris: Olof Högberg
*Goncourt-prisen: René Maran for *Batouala*
*Holger Drachmann-legatet: Harry Søiberg
*Otto Benzons Forfatterlegat: Niels Møller
*Nobelprisen i litteratur: Anatole France, Frankrike
*Prix Femina: Raymond Escholier for *Cantegril*

## Hendelser
*Norwegian Journal of Entomology &ndash; første utgivelse, under navnet *Norsk entomologisk tidsskrift*.

## Nye bøker og publiseringer
* *[[Arbetaroppositionen]]* av Aleksandra Kollontaj
**[[Crome Yellow]]* av Aldous Huxley
* *[[Den siste viking]]* av Johan Bojer  
* *[[Den tapre soldat Švejk og hans eventyr i verdenskrigen]]* (bd. 1) av Jaroslav Hašek
* *[[Ditte Menneskebarn]]* av Martin Andersen Nexø (1917 &ndash; 1921)
**[[Elskende kvinner]]* (*Women in Love*) av D.H. Lawrence
* *[[Farmor och Vår Herre]]* av Hjalmar Bergman
*«Historien om Kristus» (*Storia de Cristo*) av Giovanni Papini
* *[[I eventyre]]* av Olav Duun 
* *[[Kristin Lavransdatter]]: [[Husfrue (roman)|Husfrue]]* av Sigrid Undset 
* *[[Prestebud av Bjørndals saga]]* – novelle (trykt i Aftenposten) av Trygve Gulbranssen
* *[[R.U.R.]]* av Karel Čapek
* *[[Troll-elgen]]* av Mikkjel Fønhus
* *[[Vårskyer]]* av Sigrid Undset

## Fødsler

## Dødsfall
*8. januar - Emma Gad, dansk forfatter og dramatiker (født 1852)
## Referanser


## Eksterne lenker
* 

## Litteratur
**1001 Bøker du bør lese før du dør* av Peter Boxall, oversatt av Kjell Olav Jensen, ISBN 978-82-458-0835-3
Max Fleischer

**Max Fleischer** (født 19. juli 1883 i Kraków, død 11. september 1972) var en animatør og foregangsmann i utviklingen av tegnefilmer som leder av Fleischer Studios i USA. Han fikk populære tegnefilmfigurer som *[[Betty Boop]]*, *[[Koko the Clown]]*, *[[Skipper'n]]* og *[[Supermann (1940-årene tegnefilm)|Supermann]]* opp på filmlerretet. Han var også ansvarlig for flere tekniske oppfinnelser, blant annet bruken av rotoskopering for å etterlikne naturtro bevegelser i en animasjon.

## Filmeksempler

Tantalizing Fly 1919.AVI.025s40to85q6a5mono.ogv|Klipp fra *Tantalizing Fly* fra 1919, en tegnefilm i Max Fleischers serie *Out of the Inkwell*. Bevegelsene til den animerte klovnen er «rotoskopert» etter filmopptak av en levende skuespiller.
Gullivers travels1939.ogg|Klipp fra *[[Gulliver's Travels (1939)|Gullivers reiser]]* fra 1939, Max Fleischers helaftens tegnefilm for Paramount Pictures.


## Referanser


## Eksterne lenker
* 
* 
*
Helsfyrtrikken

**Helsfyrtrikken**, også kjent som **Vålerengatrikken** og **Etterstadtrikken**, er ei nedlagt trikkelinje i Oslo øst. 

Helsfyrtrikken var ei grenlinje av Gamlebylinja. Gamlebylinja er en av Oslos tre første sporvognslinjer som alle ble opprettet i 1875. Gamlebylinja gikk opprinnelig som hestesporvogn mellom Stortorget via Grønland og fram til Botsfengselet, ved Schweigaards gate. 

I 1900 ble Gamlebylinja lagt om til elektrisk drift, og den ble videreført til Oslo Hospital. Samtidig ble det lagt ei sidelinje oppover Schweigaards gate via Galgeberg til Vålerenga. I 1923 ble Vålerengalinja forlenget videre til Etterstad med Helsfyr. Fra 1926 benyttet også Østensjøbanen seg av Vålerengatrikkens linjenett, og fra 1957 også Lambertseterbanen. 2. august 1958 brøt det ut en brann med døde og skadete ved Totengata 1 i en trikk i Strømsveien på vei mot sentrum. 

I 1960 ble Gamlebylinjas vestre del flyttet fra Brugata – Stenersgata – Grønland – Grønlandsleiret til Schweigaards gate på grunn av bygging av T-banen og dermed måtte det stenges over Grønland. I 1966 ble det åpnet T-bane til Helsfyr, og i 1968 ble Helsfyrtrikken lagt ned.

Østre del av linje 37 kjører i dag Helsfyrtrikkens trasé. Linje 37 er i dag en av Norges mest trafikkerte busslinje og nærmer seg kapasitetsgrensa med opptil 12 avganger i timen i to retninger som leddbuss. Det har i ulike sammenhenger vært fremmet ønske om å få Helsfyrbussen på skinner i øst, blant annet for å ta i mot økende antall passasjerer. Bydelsutvalget for Gamle Oslo vedtok å gå inn for gjenåpning av Vålerengatrikken til Etterstad i 2005 etter forslag fra Høyre, Fremskrittspartiet og Venstre.

## Referanser




## Kilder
*Oslotrikkens historikkside
Vesterhus

**Vesterhus** er et lite tettsted innerst i Kvåsefjorden i Lillesand, ved fylkesvei 401. Stedet har om lag 30-50 fastboende, og bærer navn etter en gård i Høvåg sogn. Høvåg museum ligger på Vesterhus, som var en av de største grendene i tidligere Høvåg kommune. Museet viser her et hus fra 1700-tallet som en illustrasjon av det stedegne kystmiljøet med kombinasjon av fiske og småbruk. Vesterhus er et velegnet badested.  

Lokalhistorikeren Gjerulf Noddeland skrev en gang: «Vesterhus er en gammel gård og er beliggende på vest- og sydvest-siden av Vesterhusfjorden, som er en fortsettelse av Kvåsefjorden gjennom det trange og grunne Kjinnesund. Selve Vesterhusfjorden er et meget rommelig basseng omkranset av høyere og lavere åser på alle sider.»
34. serierunde i Premier League 2008/09

**34. serierunde i Premier League 2008/09** begynte lørdag 25. april med seks kamper 16:00 før Manchester United møtte Tottenham Hotspur 18:30. Søndag 26. april spilte Arsenal – Middlesbrough 14:30 og Blackburn Rovers – Wigan Athletic 17:00. Runden ble avslutta mandag 27. april med Newcastle United – Portsmouth 21:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Hard Rock Café Dublin

**Hard Rock Café Dublin** er en del av en amerikansk restaurantkjede. Den holder til i den irske hovedstaden, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Dublin ble åpnet 29. juni 2004. Beliggenhet er sentralt i byen, ved Temple Bar, midt i hovedgaten for pubene sentralt i byen. Stedet har to etasjer.

## Mest prestisjefylte klenodier
* Bones solbriller fra videoen «Beautiful Day».
* Paul McCartneys boots, ferdig signert.
* Et vevd teppe brukt av Jimi Hendrix i London-leiligheten hans.
* Elvis' skjorte i westernstil, brukt fra 1954-56 (under Sun Recor-perioden, da han turnerte i USA)
* Madonnas jakke, brukt under «Girlie Show» turneen.
* Ringo Starrs trommestikker.
* Tina Turners svarte silkeskorte, brukt under «Private Dancer» turneen.
* Paul Stanleys svarte Washburn PS gitar, brukt under Kiss' «Farewell»-show i Sacramento 29. juli 2000.
* Elton Johns sorte jakke med håndmalte klovner og stjerner, brukt under hans Europaturné i 1984.
* Richie Samboras gitar, som markerte hans 50-årsdag, brukt under «These Days»-turneen.

## Se også
Hard Rock Café for mer generell informasjon om kjeden.

## Eksterne lenker
* 

## Bilder
Klikk på bildene for større versjoner.

Fil:HRC-dublin.JPG|Bilen som henger opp-ned i taket.
Fil:HRC - dublin - Paul Stanley.JPG|Gitaren til Paul Stanley i Kiss.
Fil:Hrc - dublin - tina turner.JPG|Skjorte brukt av Tina Turner på «Private Dancer»-turneen.
Fil:HRC - dublin - Ike Turners.JPG|Ike Turners jakke.
Fil:HRC - dublin - Richie Sambora.JPG|Richie Samboras jakke, brukt under «These days»-turneen.
Fil:HRC - Dublin - Elvis.JPG|Elvis sin western-skjorte, brukt fra 1954-56.
Fil:Van Morrison's guitar.JPG|Van Morrisons gitar.
Orchard Hills (New South Wales)

**Orchard Hills** er en bydel i Sydney, i delstaten New South Wales i Australia. Orchard Hills ligger 56 kilometer vest for Sydney sentrum, i kommunen City of Penrith og er en del av Greater Western Sydneyregionen.

Orchard Hills er en landlig bydel med ubebygde åser og mange utsiktspunkt. Landskapet består for det meste av jorder og vinranker. Bydelens sørlige grense er Sydney Waters vannrørslinje. Bydelen har gradvis blitt bygget ut med flere og flere hus. Bydelen er et eksempel på kommunen City of Penriths visjon for en region med balanse mellom urbane og landlige kvaliteter.

## Historie
Orchard Hills tar navnet sitt fra de engelske ordene orchard (åker) og hill (ås). I 1806 tildelte guvernør Philip King 600 acre i området nå kjent som Orchard Hills til Mary Putland, datteren av den neste guvernøren, William Bligh. Hun gav tomten navnet Frogmore. Ved siden av Frogmore Estate var York Estate, originalt eiet av York-familien. Når tomten ble delt opp i 1880-årene ble den solgt for det meste som åkre og vinranker. Tidlig på 1900-tallet ble et lite jordbrukssamfunn og et lite tettsted etablert. Mount Hope Methodist-kirken ble bygget i 1904 og York Estate Public School ble bygget i 1910. Før denne tid gikk området under forskjellige navn, blant annet Frogmore, York og Mount Hope. Et offentlig møte ble holdt i oktober 1910 på den nye skolen og navnet Orchard Hills ble valgt.

## Referanser


## Eksterne lenker
* Penrith Local Suburb Profiles
Carol Cleveland

**Carol Cleveland** (født 1942) er en britisk komiker og skuespiller mest kjent for sin medvirkning i *[[Monty Python's Flying Circus]]* og flere av Monty Pythons filmer.

## Liv og virke
### Bakgrunn
Som ung flyttet hun sammen med sin mor og stefar til USA og bodde flere steder der ettersom stefaren arbeidet for US Air Force. Som tenåring vant hun missekonkurransen «Miss California Navy», samt at hun var «Miss Teen Queen» i humormagasinet MAD. I 1960 flyttet hun og familien tilbake til London, hvor hun begynte sine studier på Royal Academy of Dramatic Art.

### Karriere
Hun fikk snart bi-roller i forskjellige TV-serier som i blant annet *[[Gullguttene]]* og andre serier og filmer før hun ble med i komedieserier på BBC som for eksempel *[[The Two Ronnies]], [[Morecambe and Wise]]* og Spike Milligan.

#### Monty Pythons «bimbo»
Dermed var veien kort til å opptre med Monty Python-gjengen, og hun fikk som regel rollene som krevde en «bimbo», eller rett og slett en feminin kvinne, i motsetning til «pepperpot»-damene som guttene spilte selv. Av de 45 originale episodene var hun med på hele 30, og blir gjerne kalt «den syvende Python».

Hun var også med på Monty Python-filmene *[[Monty Python og ridderne av det runde bord]]*, *[[Profeten Brians liv og historie]]*, *[[Meningen med livet (film)|Meningen med livet]]* og *[[Monty Python Live at the Hollywood Bowl]]*.

Etter tiden med Monty Python har hun hatt forskjellige roller både som «seriøs» skuespiller og som komiker. Hun opptrer for tiden med et «one-woman show» som hun har kalt *Carol Cleveland Reveals All*.

## Referanser


## Eksterne lenker
* Carol Clevelands nettsted
*
Rasta stasjon

**Rasta stasjon** er en tidligere jernbanestasjon ved på strekningen Rørosbanen. Stasjonen ble opprettet under navnet *Rasten* og ligger ved tettstedet Rasta i Stor-Elvdal kommune hvor den ble åpnet i 1882. Rasta var betjent for ekspedering av passasjerer og gods fram til 1986, og har siden juni 2002 vært en ubetjent holdeplass uten å være formelt nedlagt. Rasta stasjon ligger på 256 moh ved fylkesvei 606, og fra stasjonen til Oslo S er det 227,68&nbsp;km. 

Selve stasjonsbygningen ble ombygget fra et fjøs og har i dag status som verneverdig bygning under den nasjonale verneplanen for kulturminner. Den 25. april 2009 ble denne bygningen samt et tilhørende uthus tatt av brann, samtidig som det ble kjent at Jernbaneverket hadde brukt over to millioner kroner på å restaurere den det siste året.

## Referanser


## Litteratur
* 
* 
* 

## Eksterne lenker
Linxia (Linxia)

**Linxia** (kinesisk: 临夏; pinyin: *Línxià*), også kalt **Hezhuo**, er et byfylke i provinsen Gansu i Folkerepublikken Kina og er del av det autonome prefektur Linxia, som er senter for den etniske minoriteten dongxiang. 

Befolkningen var på  i 1999.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser


## Eksterne lenker
* Lokalregjeringens offisielle hjemmesider
Sikkerhetspolitikk

**Sikkerhetspolitikk** er et begrep som brukes om forholdsregler og tiltak som en stat kan bruke for å hindre politisk og militært press som kan true nasjonens suverenitet og handelsfrihet.

Norsk sikkerhetspolitikk går ut på å opprettholde et sterkt nok forsvar gjennom NATO, å bidra med å løse interessekonflikter og minske politisk spenning mellom stater.

## Referanser


## Eksterne lenker
*
Linxiang (Yueyang)

**Linxiang** (临湘; pinyin: *Línxiāng*) er et byfylke i provinsen Hunan i Folkerepublikken Kina.  Det ligger under byprefekturet Yueyang.

Befolkningen var på  innbyggere i 1999.

## Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser


## Eksterne lenker
* Lokalregjeringens offisielle hjemmesider
Lingxiang

**Linxiang** kan være:

*Bydistriktet Linxiang i byprefekturet Lincang i provinsen Yunnan i Folkerepublikken Kina;
*Byfylket Linxiang i byprefekturet Yueyang i provinsen Hunan i Kina.
Kári á Rógvi

**Kári á Rógvi** (, født 4. mai 1973 i Tórshavn, død 14. februar 2015) var en færøysk jurist og politiker (Sj.).

Han var sønn av sparebankdirektør Eyðun á Rógvi og sykepleier Sunneva Dalsgaard på Argir. Etter Føroya Studentaskúli tok han juridisk embedseksamen ved Københavns Universitet i 1998, Master of Laws (LL.M.) ved University of Aberdeen i 1999 og PhD ved Háskóli Íslands i 2009. Han fikk advokatbevilling i 2004. Etter å ha forelest og undervist ved Háskóli Íslands og Háskóli Akureyrar på Island, Københavns Universitet og Universitetet i Oslo, ble han universitetslektor i jus ved Fróðskaparsetur Føroya i Tórshavn i 2008 og professor i 2014. Han var en pådriver for å etablere jusstudiet ved Fróðskaparsetur Føroya.

Han var formann i Sjálvstýrisflokkurins velgerforening på Streymoy 2008–2011 og innvalgt på Lagtinget i samme tidsrom. På Lagtinget var han medlem av utenrikskomiteen og kulturkomiteen. Kári á Rógvi var Sjálvstýrisflokkurins nestformann 2008–2010 og formann 2010–2011, og redaktør for partiorganet *Tingakrossur* 2009–2011. Han tilhørte en urban og akademisk del av partiet, til forskjell fra partiets flertall av håndverkere og sjøfolk fra bygdene, som Kári P. Højgaard hadde stått i spissen for.

Han døde etter kort tids sykeleie, 41 år gammel, og etterlot seg ektefelle og tre barn.

I 2020 ble det etablert et senter for juridisk forskning ved Fróðskaparsetur Føroya som bærer hans navn.

## Referanser
Alfred Olsen

**Alfred Olsen** (født 1947) er en færøysk politiker og kommunal tjenestemann. Han var innvalgt på det færøyske Lagtinget fra 1998 til 2015. Han representerte Sambandsflokkurin.

## Liv og virke
Han vokste opp på Toftir på Eysturoy som sønn av Jens Christian Olsen og halvbror av Jógvan I. Olsen, som begge har vært lagtingsmenn. Han har også, som sin far, tatt del i misjons- og avholdslag.

Han var kontorsjef i Nes kommuna fra 1977 til han gikk av med pensjon i 2013.

Alfred Olsen ble første gang innvalgt på Lagtinget i 1998. Han var formann i Lagtingets velferdskomité fra 2002 til 2004 og Lagtingets justiskomité fra 2004 til 2007. Han ble valgt til nestformann i Sambandsflokkurin i 2001, men ble løst fra både nestformannsvervet og komitévervene i 2007, etter å ha trukket sin støtte til Eidesgaard-regjeringen. Olsen var imot å lovfeste et forbud mot diskriminering på bakgrunn av seksuell legning.

Fra 2008 til 2015, så lenge partiformannen Kaj Leo Johannesen var regjeringssjef, var Olsen formann i Sambandsflokkurins lagtingsgruppe. Han var også Lagtingets 2. nestformann fra 2008 til 2011 og formann i Lagtingets næringskomité fra 2011 til 2015. Han ble ikke gjenvalgt ved lagtingsvalget i 2015.

## Referanser
Chicha

**Chicha** er et spansk ord for forskjellige gjærede drikkevarer. Den kan lages av mais, maniok (også kalt *yuca* eller *cassava*) eller frukt. I Inkariket lærte kvinnene å brygge chica i en *[[Inkautdanning|acllahuasi]]* (kvinneskole).

Drikken blir vanligvis laget av en spesiell sort gul mais (*jora*), og den får da ofte navnet *chicha de jora*. Den har en blek stråfarge og kan se noe melkeaktig ut. Drikken har en sur ettersmak, som kan minne om alkoholholdig eplesider. Chicha blir drukket enten fersk og søt, eller moden og fyldig. Den inneholder noe alkohol, 1–3&nbsp;%.

I Inkariket ble chicha laget ikke bare av denne typen mais (jora), men også av en annen sort (wiñapu). De kunne også lage den på grunnlag av quinoa, oca eller mole. På quechua heter drikken *aqha*.

Chica blir i Andesfjellene benyttet om nesten alle hjemmelagede gjærede drikkevarer, og en bruker forskjellige kornsorter og frukt til å lage chica i forskjellige regioner.

I Peru betyr chicha også et uformelt arrangement eller en gateselger. I andre latinamerikanske land, som Panama, kan chicha rett og slett bety mineralvann eller juice.

Det vanlige spanske uttrykket «Ni chicha ni limonada» («verken chicha eller limonade)», har omtrent samme betydning som det norske uttrykket «verken fugl eller fisk».

## Litteratur
* Rosario Olivas Weston: *La Cocina de los Incas*. Universidad de San Martín de Porres. Lima 2006,
Wugang (Shaoyang)

**Wugang** (kinesisk: 武冈; pinyin: *Wǔgāng*) er et byfylke i provinsen Hunan i Folkerepublikken Kina. Det ligger under byprefekturet  Shaoyang.

Antall innbyggere var  i 1999.

## Referanser


## Eksterne lenker
* Lokalregjeringens offisielle hjemmesider
Wugang

**Wugang** kan være:
*Byfylket Wugang i byprefekturet Shaoyang i provinsen Hunan i Folkerepublikken Kina:
*Byfylket Wugang i byprefekturet Pingdingshan i provinsen Henan i Kina.
Alfred Schwarzmann

**Alfred Schwarzmann** (født 23. mars 1912 i Fürth, død 11. mars 2000 i Goslar) var en tysk turner. Han representerte klubben *TV 1860 Fürth*. Han var fallskjermjeger i Luftwaffe under andre verdenskrig og kjempet blant annet i Nederland, på Kreta og på Østfronten. Han ble tildelt Jernkorsets ridderkors.

Han var med i to OL for Tyskland. Han deltok i OL i 1936 i Berlin, der han fikk hele fem medaljer. I tillegg til gull i lagkonkurransen fikk han to gull og to bronse individuelt. Ved neste OL, i 1952, vant han én medalje; sølv i svingstang. Denne gangen kom Tyskland på 4.-plass i lagkonkurransen.

På nasjonalt nivå er han tysk mester sammenlagt tre ganger; i 1934, 1936 og 1938.

## Referanser


## Eksterne lenker
*
Universidad de San Martín de Porres

**Universidad de San Martín de Porres** er et katolsk universitet i Lima i Peru. Det ble stiftet den 17. mai 1962 av dominikanerordenen, og drives fortsatt av denne presteordenen. Den hellige Martín de Porres var medlem av samme orden.  

## Eksterne lenker
* 
*
Kári P. Højgaard

**Kári Páll Højgaard** (født 21. juli 1951 på Strendur) er en færøysk politiker. Han var medlem av Lagtinget fra 2001 til 2019 og innenriksminister fra 2011 til 2013, som representant for Sjálvstýrisflokkurin.

## Liv og virke
Han drog til sjøs etter realskolen. Fra 1971 til 2001 arbeidet han i det færøyske postverket.

Højgaard var medlem av kommunestyret i Runavík 1989–2008, fra 2005 som viseborgermester. Højgaard var Sjálvstýrisflokkurins 1. varamann til Lagtinget fra Eysturoy 1998–2002 og møtte fast for helse- og sosialminister Sámal Petur í Grund 2001–2002. I 2002 ble Højgaard innvalgt på eget mandat. Han har for det meste sittet i Lagtingets finanskomité og Lagtingets næringskomité. Han var formann i presidentskapet i Vestnordisk råd 2011–2012.

Han var formann i Sjálvstýrisflokkurins lagtingsgruppe 2001–2011. Han overtok som partiformann i Sjálvstýrisflokkurin etter Eyðun Elttør i 2002 og satt i vervet frem til 2010, da han trådte tilbake til fordel for Kári á Rógvi. En opprivende strid i partiet gjorde imidlertid at Kári á Rógvi ble tvunget til å frasi seg gjenvalg ved et ekstraordinært landsmøte i 2011, der Kári P. Højgaard ble valgt til formann.

I november 2011 ble han utnevnt til innenriksminister i Kaj Leo Johannesens andre regjering. I september 2013 trakk han seg som minister etter kritikk for håndteringen av tunnelprosjektet mellom Eysturoy og hovedstaden Tórshavn (Skálafjarðartunnilin). Partiet brøt regjeringssamarbeidet noen dager senere.

I 2015 trådte han tilbake som partiformann til fordel for Klaksvíks borgermester, Jógvan Skorheim. Da Skorheim meldte seg ut i 2021, ble nestformannen Højgaard fungerende formann.

## Referanser


## Eksterne lenker
*
Claremont Meadows (New South Wales)

**Claremont Meadows** er en bydel i Sydney, i delstaten New South Wales i Australia. Claremont Meadows ligger 45 kilometer vest for Sydney sentrum, i kommunen City of Penrith og er en del av Greater Western Sydneyregionen. 

## Historie
Før europeisk kolonisering av Australia i 1788 var området okkupert av aboriginerstammen kjent som Darug. I 1810 gav Governor Macquarie 1055 acre land til Mary Bligh som en bryllupspresang når hun giftet seg med Maurice O'Connell. Tomten ble kalt Coallee, men familien bodde aldri der. Tomten ble senere delt opp, og omdøpt til Claremont av Bryan Molloy. Området ble åpnet for boligbygging i 1984 og har vokst jevnt siden.

## Handelssentrum
Claremont Meadows har et lite kjøpesenter, med et supermarked, apotek, videoutleie og flere eiendomsmeglere. Senteret har også et samfunnslokale og en førskole. Claremont Meadows Primary School ble åpnet i 1998.

## Transport
Claremont Meadows blir betjent av det private buss-selskapet Westbus. Nærmeste jernbanestasjon er Werrington.

## Befolkning
Ifølge folketellingen i 2001 bestod Claremont Meadows av 3493 innbyggere, av disse var 2386 født i Australia og 900 født i utlandet. 74% av innbyggerne i Claremont Residents snakker kun engelsk hjemme. Når folketellingen ble utført var 2350 av innbyggerne 15 år eller eldre.

## Eksterne lenker
* Penrith Local Suburb Profiles

* https://web.archive.org/web/20060827214653/http://www.penrithcity.nsw.gov.au/index.asp?id=457
Hubin

**Hubin** (kinesisk: 湖滨区; pinyin: *Húbīn Qū*) er et bydistrikt i Henan i Folkerepublikken Kina. Det er understilt byprefekturet Sanmenxia.

Arealet er på 164 / 219 km² og distriktet talte ca. 332.200 innbyggere i 2005.

## Eksterne lenker
* Lokalregjeringens offisielle hjemmeside
Føroya Studentaskúli og HF-skeið

**Føroya Studentaskúli og HF-skeið** var en studieforberedende skole i Hoydal utenfor Tórshavn på Færøyene.

Gymnaset ble opprettet som et kurs i 1937 og utvidet til et reelt gymnas i 1964. Skolen flyttet til Hoydal i 1962.

Undervisningen bestod i begynnelsen av toårige kurs, som førte frem til enten preliminæreksamen eller studentereksamen. I 1959 ble det innført treårig realskole og gymnas. I 1973 ble realskolen nedlagt, og erstattet året etter av et kurs som førte frem til høyere forberedelseseksamen (HF).

I skoleåret 2009/2010 hadde Føroya Studentaskúli og HF-skeið i Hoydal til sammen 509 gymnaselever og 108 HF-kurselever.

I 2015 ble gymnaset slått sammen med yrkesskolen og handelsskolen (Føroya Handilsskúli) i Tórshavn til en kombinert videregående skole, Glasir. Glasir fikk nye skolebygninger i Marknagil i Tórshavn.

## Referanser
Andrias Petersen

**Andrias Petersen** (født 8. juni 1947 i Oyndarfjørður, død 10. februar 2019) var en færøysk lege og politiker (Jv.).

Han vokste opp i Oyndarfjørður og Klaksvík som sønn av sjømann Arni Petersen og hustru Martina. Han hadde studentereksamen fra gymnaset i Tórshavn, medisinsk embedseksamen fra Københavns Universitet fra 1977 og spesialistutdannelse i allmennmedisin fra Sverige fra 1984. Han var først kommunelege i Runavík og senere i Tórshavn, men hadde lengst tjeneste som kommunelege i Gøta og Leirvík 1985–2008 og etter sammenslåingen i Eysturkommuna 2009–2015.

Han var sosialdemokrat fra ungdommen, og lot seg gripe av ideen om «folkhemmet» mens han oppholdt seg i Sverige. Han var medlem av kommunestyret i Gøta 1993–2004. Han ble også sosial- og helseminister i Edmund Joensens første regjering 1994–1996 og varamedlem av Lagtinget. Andrias Petersen var fast innvalgt på Lagtinget fra Eysturoy 2002–2008, og møtte fast for finansminister Jóannes Eidesgaard 2008–2011. Petersen var hele tiden medlem av Lagtingets velferdskomité. Han satt også i kulturkomiteen 2002–2008, fra 2004 som formann, og i kontrollkomiteen 2008–2011.

Han var gift med Katrin Zachariassen fra Sandur. De hadde to barn.

## Referanser